กลุ่มMedia เม็ดเงินโฆษณายังไม่สดใสเหตุศก.-ความเชื่อมั่นในประเทศยังอ่อน
กลุ่ม Media ไตรมาส1/59 ภาพรวมผลงานกลุ่ม Media ไม่สดใสยังมีมุมมอง NEUTRAL ต่อกลุ่ม MEDIA เนื่องจากเม็ดเงินโฆษณายังไม่มีสัญญาณฟื้นตัว ผู้ประกอบการสินค้าและบริการยังคงชะลอการใช้งบโฆษณาต่อเนื่องตามภาวะเศรษฐกิจและความเชื่อมั่นในประเทศที่ยังอ่อนแอ
2 มิ.ย. 2559

บล.โนมูระ พัฒนสิน ระบุในบทวิเคราะห์วันนี้ (2 มิ.ย.) ว่า ไตรมาส1/59 ภาพรวมผลงานกลุ่ม Media ไม่สดใสยังมีมุมมอง NEUTRAL ต่อกลุ่ม MEDIA เนื่องจากเม็ดเงินโฆษณายังไม่มีสัญญาณฟื้นตัว ผู้ประกอบการสินค้าและบริการยังคงชะลอการใช้งบโฆษณาต่อเนื่องตามภาวะเศรษฐกิจและความเชื่อมั่นในประเทศที่ยังอ่อนแอ
โดยผลประกอบการรวมของกลุ่ม MEDIA หดตัว -9% เทียบช่วงเดียวกันของปีก่อน และ -13% เทียบไตรมาสก่อนหน้าขณะที่ผลการดำเนินงานไตมาส 2/59 คาดยังคงหดตัวต่อเนื่อง เทียบช่วงเดียวกันของปีก่อน แต่จะฟื้นตัวเทียบไตรมาสก่อนหน้าตามฤดูกาลที่เป็น High season
แนะนำ Selective BUY สำหรับกลุ่ม MEDIA โดยชอบหุ้นที่มีแนวโน้มเติบโตสูงจากการขยายตัวของทีวีดิจิทัล (GRAMMY, RS, WORK และ TVT) และเลือก WORK (BUY, TP 45 บาท) และ TVT (BUY, TP 3 บาท) เป็นหุ้น Top pick ในช่วงนี้